CELEX: 62021CN0493
Language: et
Date: 2021-08-11 00:00:00
Title: Kohtuasi C-493/21: Eelotsusetaotlus, mille on esitanud Court of Appeal (Iirimaa) 11. augustil 2021 – K. M. versus The Director of Public Prosecutions

4.10.2021   
            
            
               ET
            
            
               Euroopa Liidu Teataja
            
            
               C 401/6
            
         
      Eelotsusetaotlus, mille on esitanud Court of Appeal (Iirimaa) 11. augustil 2021 – K. M. versus The Director of Public Prosecutions
      (Kohtuasi C-493/21)
      (2021/C 401/07)
      Kohtumenetluse keel: inglise
      
         Eelotsusetaotluse esitanud kohus
      
      Court of Appeal
      
         Põhikohtuasja pooled
      
      
         Apellant: K. M.
      
         Vastustaja: The Director of Public Prosecutions
      
         Eelotsuse küsimused
      
      
                  1.
               
               
                  Kas määruse (1) artiklite 89 ja/või 90 sõnastuse ning hartas ja liidu õiguses ette nähtud proportsionaalsusnõuete kohaselt peab karistust mõistval kohtul olema kaalutlusõigus kohandada, varieerida või leevendada saagi ja püügivahendite konfiskeerimise ulatust, eelkõige võttes arvesse asjaolusid, millele on viidatud määruse (EÜ) nr 1224/2009 artiklites 89 ja 90?
               
            
                  2.
               
               
                  Kas riigisisese õiguse sätet, nagu § 28 lõike 5 punkt b (2), mis ei võimalda riigisisesel kohtul analüüsida võimalikku mõju selle paragrahvi ja nimetatud määruse vastases süüteos süüdi mõistetud isiku õigusele teenida elatist (välja arvatud seoses kaalumisega, milline rahaline karistus võib olla asjakohane), saab pidada määrusele, hartale ja liidu õigusele vastavaks, pidades silmas kapteni põhiõigust tegutseda enda kutsealal ning võttes arvesse kogu saagi ja kõikide püügivahendite automaatsest kohustuslikust konfiskeerimisest tekkida võivat mõju kapteni elatusvahenditele?
               
            
         (1)  Nõukogu 20. novembri 2009. aasta määrus (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT 2009, L 343, lk 1).
      
         (2)  Sea Fisheries and Maritime Jurisdiction Act 2006.